**KOCSIS ALBERT ZENEISKOLA, AMI**

3000 Hatvan, Balassi B. út. 36. **OM 039926**

**Tel:** 37 342-073, 06-30-965-3470

**E-mail**: [kazizene@freemail.hu](mailto:kazizene@freemail.hu), **Web**: www.kazizene.hu

Hargitai Géza igazgató

**Tisztelt Intézményvezetők, Kedves Zenekarvezető Kollégák!**

Örömmel tájékoztatjuk Önöket, hogy a Kocsis Albert Zeneiskola és a CORELLI-60 Zenéért és Gyermekekért Alapítvány ismét megrendezi a

**VIII. „*Kreatív60”* térzenefesztivált**

2016. június 19-én (vasárnap)

Hatvan város főterén.

A találkozóra szeretettel várjuk - *a műfaj klasszikusait, a* ***fúvószenekarokat*** *és* ***Big-Bandeket****, valamint a* ***legkülönbözőbb összeállítású együtteseket*** - mindazokat, akik szívesen lépnének fel félórás műsorukkal Hatvan város főterén.

A hazai kamarazenei és zenekari versenyek mellett egy életkori és műfaji határokon átívelő, *diákok- tanárok, amatőr és hivatásos muzsikusok együttzenélését befogadó* országos fesztiválon való szereplést kínálunk minden akusztikus hangszer-összeállítású formáció számára.

Eddigi hagyományainkat folytatva **a zeneiskolákhoz nem kötődő együttesek** jelentkezését is örömmel fogadjuk.

**Nevezési díj nincs, a** **jelentkezési határidő 2016. május 7,** **a műsor** **leadásának határideje május 27.**

Részvételi szándékát kérjük a mellékelt jelentkezési lapon, lehetőleg e-mailben - [kazizene@freemail.hu](mailto:kazizene@freemail.hu) - jelezze.

Dobszerelést és nagydobot a helyszínen tudunk biztosítani, a halkabb vonós-, fafúvós- és furulya együttesek számára igény szerint diszkrét erősítést alkalmazunk.

Szeretettel várunk mindenkit és reméljük, hogy sok korábbi résztvevőnkkel is újra találkozhatunk.

Az előző fesztiválokról készült fotók a honlapunkon [www.kazizene.hu](http://www.kazizene.hu) megtekinthetők, ugyanitt a jelentkezési lapok is letölthetők.

Az örömteli találkozás reményében,

Üdvözlettel:

Hargitai Géza főszervező

06-30-965-3470